Diari Oficial de la Generalitat Valenciana


Sumari del DOGV 3882, del 21-11-2000 (2000/9008)

ORDRE de 3 de novembre de 2000, de la Conselleria d'Economia, Hisenda i Ocupació, per la qual es modifica l'Ordre de 8 de març de 1999, de la Conselleria d'Economia, Hisenda i Administració Pública, per la qual es regulen els suports a la inversió productiva per a l'exercici 1999 (IVF 99).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3882

Data del DOGV
:   21-11-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/9008


Data del document
:   03-11-2000

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * inversió
    * ajuda a la inversió
    * legislació

ORDRE de 3 de novembre de 2000, de la Conselleria d'Economia, Hisenda i Ocupació, per la qual es modifica l'Ordre de 8 de març de 1999, de la Conselleria d'Economia, Hisenda i Administració Pública, per la qual es regulen els suports a la inversió productiva per a l'exercici 1999 (IVF 99). [2000/F9008]
  
L'Ordre de 8 març de 1999, de la Conselleria d'Economia, Hisenda i Administració Pública, per la qual es regulen els suports a la inversió productiva per a l'exercici 1999 (IVF 99), disposa en l'article sisé que prèviament al pagament de les subvencions regulades en aquesta, els beneficiaris hauran d'acreditar l'efectiva execució de la inversió o projecte finançat amb els préstecs subvencionats. En el cas de projectes d'inversió d'execució plurianaual que revestisquen un interés especial, a judici de l'Institut Valencià de Finances, aquesta justificació de la inversió es podia efectuar en dues anualitats, 1999 i 2000.
  
Tanmateix, alguns d'aquests projectes plurianuals no podran acabar-se en les dates previstes inicialment, abans del 31 d'octubre de 2000, per raons alienes a les empreses afectades, relatives al compliment de tràmits administratius i legals preceptius, per la qual cosa es considera convenient, en aquests casos justificats com cal, ampliar en una anualitat el termini de justificació de les inversions.
  
És per tant necessari modificar l'Ordre de 8 de març de 1999, abans referida, per a adaptar el termini de justificació d'aquestes inversions a les noves circumstàncies.
  
Per això, i en compliment del que disposa l'article 47 del Text Refós de la Llei d'Hisenda Pública de la Generalitat Valenciana,
  
ORDENE
  
Article únic
  
L'Ordre de 8 de març de 1999, de la Conselleria d'Economia, Hisenda i Administració Pública, per la qual es regulen els suports a la inversió productiva per a l'exercici 1999, queda modificada en els termes següents:
  
1. El paràgraf quart del punt 1 de l'article sisé, queda redactat així:
  
«Excepcionalment, quan es tracte de projectes d'execució plurianual que revestisquen un interés, a judici de l'Institut Valencià de Finances, no es produirà la minoració de la subvenció definitiva, i la part de la inversió que no puga ser justificada en el termini assenyalat en el paràgraf anterior podrà ser-ho amb posterioritat, fins al 31 d'octubre de l'any 2000. No obstant això, podrà justificar-se fins al 31 d'octubre de l'any 2001 la inversió corresponent als projectes d'execució plurianual, que, per raons motivades i alienes a les empreses beneficiaries, relacionades amb el compliment de tràmits administratius i legals preceptius, no puga efectuar-se abans del 31 d'octubre de 2000. La subvenció definitiva es calcularà en proporció a l'import justificat fins al 31 d'octubre de cada any, respectivament.»
  
2. El paràgraf primer del punt 2 de l'article sisé, queda redactat així:
  
«L'import de les subvencions, definitives o parcials, calculades en proporció a l'import justificat fins al 31 d'octubre de cada any, es pagarà a càrrec del pressupost corresponent a cadascun d'aquests.»
  
Disposicions finals
  
Primera
  
Les referències efectuades en l'Ordre de 19 de maig de 2000 de la Conselleria d'Economia i Hisenda, per la qual es regulen els suports a la inversió productiva per a l'exercici 2000, a l'Ordre de 8 de març de 1999, de la Conselleria d'Economia, Hisenda i Administració Pública, per la qual es regulen els suports a la inversió productiva per a l'exercici 1999, s'entendran efectuades a aquesta última ordre, modificada per la present.
  
Segona
  
La present ordre entrarà en vigor el mateix dia de la seua publicació en el Diari Oficial de la Generalitat Valenciana.
  
València, 3 de novembre de 2000
  
El conseller d'Economia, Hisenda i Ocupació,